Ikt.szám:

Ügyintéző:

Együttműködési megállapodás[[1]](#footnote-1)

amely létrejött egyrészről az Eötvös Loránd Tudományegyetem

székhely: 1053 Budapest, Egyetem tér 1-3.

képviseli: Dr. Darázs Lénárd rektor

államháztartási egyedi azonosító: FI80798

adószáma: 15308744-2-41

(a továbbiakban: **Egyetem**)

és

másrészről … <Partner neve>

székhely: …

képviseli: …

államháztartási vagy más egyedi azonosító: …

(a továbbiakban: **… <Partner rövidített neve>**, a továbbiakban együttesen: **Felek**) között az alulírott helyen és időben, az alábbiak szerint.

1. **A Megállapodás előzménye**
   1. A Kulturális és Innovációs Minisztérium a Nemzeti Kutatási, Fejlesztési és Innovációs Alapból (a továbbiakban: NKFI Alap), a Nemzeti Kutatási, Fejlesztési és Innovációs Hivatal

(a továbbiakban: NKFI Hivatal) útján, a nemzeti felsőoktatási kiválóságról szóló 24/2013. (II. 5.) Korm. rendelet alapján támogatást biztosít az Eötvös Loránd Tudományegyetem számára az Egyetemi Kutatói Ösztöndíj Program, azon belül Kooperatív Doktori Program

(a továbbiakban: EKÖP-KDP) kialakítása és működtetése céljából (program azonosítószáma: …). Ezen támogatás keretében az Egyetem 2025. május 5. napján pályázati kiírást (a továbbiakban: Kiírás) tett közzé a 2025. évi Egyetemi Kutatói Ösztöndíj Program Kooperatív Doktori Program (a továbbiakban: EKÖP-KDP-2025) való részvételre.

* 1. Az EKÖP-KDP célja a felsőoktatási intézmények oktatói és kutatói utánpótlásának, valamint az innovatív magyar vállalkozások kutató-fejlesztői utánpótlásának biztosítása, és a legtehetségesebb hallgatók a felsőoktatási tehetséggondozásba való bevonása. Az EKÖP-KDP-2025 keretében közzétett Kiírás a felsőoktatásban részt vevő hallgatói kiválóságot támogatja olyan doktori képzésben részt vevő hallgatók támogatásával, akik a felsőoktatási intézményben eredményes kutatási és alkotói tevékenységet folytatnak, és akik doktori hallgatói státuszuk mellett felsőoktatási intézményen kívül, elsősorban vállalatoknál végeznek kutatómunkát (munkaviszonyban vagy munkavégzésre irányuló egyéb jogviszonyban), amely elősegíti tudományos eredményeik gyakorlati hasznosulását.
  2. Felek rögzítik, hogy az Egyetem által … napján közétett, az EKÖP-KDP-2025 Kiírás keretében ösztöndíjat elnyert hallgatókra vonatkozó döntési lista értelmében az Egyetem … <doktori hallgatók száma> fő olyan doktori hallgatója nyert ösztöndíjat, akivel (akikkel) a(z) … <Partner rövidített neve> munkaviszonyban vagy munkavégzésre irányuló egyéb jogviszonyban áll (a továbbiakban: doktori hallgató(k).
  3. A Pályázat keretében nyertes, a(z) … <Partner rövidített neve> munkaviszonyban vagy munkavégzésre irányuló egyéb jogviszonyban álló doktori hallgató(k):

Neve:

A Pályázat keretében támogatott kutatásának címe:

A doktori hallgatót fogadó ELTE doktori iskola:

1. **A megállapodás célja**
   1. Jelen megállapodás célja a Felek együttműködési kereteinek meghatározása annak érdekében, hogy a doktori hallgató(k) az EKÖP-KDP 1.2. pontban rögzített célkitűzéseit a Kiírásban foglalt előírások betartása mellett minél hatékonyabban és sikeresebben tudják teljesíteni.
   2. Felek jelen megállapodás alapján kívánják meghatározni a fentiek szerinti cél elérése érdekében végzett tevékenységüket, feladataikat.
2. **Az együttműködés keretei**
   1. **Az Egyetem feladatai és vállalásai:**
      1. Az Egyetem a doktori hallgató(ka)t - a doktori hallgatók által a Kiírásra benyújtott támogatási kérelmeikben meghatározott - doktori iskolájában (iskoláiban) hallgatói jogviszony keretében képzi és kutatásukban támogatja a nemzeti felsőoktatásról szóló 2011. évi CCIV. törvény és a vonatkozó szabályzatai szerint.
      2. Az Egyetem továbbá támogatja a doktori hallgató(k)at az ösztöndíjas időszakra szóló kutatási terve(ük) megvalósításában. A kutatási terv rögzíti, hogy az adott doktori hallgató a kutatás mely részét valósítja meg az Egyetemnél és mely részét valósítja meg a(z) … <Partner rövidített neve>-nál/-nél.
      3. A(z) Egyetem a doktori hallgató(k) képzéséhez és kutatásuk támogatásához témavezető(ke)t (doktori hallgatónként egy témavezető) biztosít az Egyetem vonatkozó szabályzatának megfelelően. Egy témavezető legfeljebb két doktori hallgató képzésében vehet részt témavezetőként a 2025. szeptember 1. napjától 2029. augusztus 31. napjáig terjedő időszakban a Kooperatív Doktori Program, valamint az EKÖP-KDP bármely évi felhívásai keretében. A témavezető(k) a doktori hallgató(k) részére legalább havi egy alkalommal személyes vagy online konzultációt biztosít(anak).
      4. Amennyiben valamely doktori hallgató ösztöndíjas időszaka alatt a témavezető személyében változás szükséges (így különösen a témavezető foglalkoztatása az Egyetemnél megszűnik) az Egyetem a doktori hallgató részére a Partner tájékoztatásával új témavezetőt biztosít.
      5. Az Egyetem a doktori hallgató(k) ösztöndíjas időszakára szóló kutatási tervének megvalósításához szükséges infrastruktúrát a doktori hallgató(k) rendelkezésére bocsátja.
      6. Amennyiben az EKÖP-KDP-2025 ösztöndíjas doktori hallgató(k) az ösztöndíjas időszak alatt oktatási tevékenységet végez(nek) az Egyetemen, arról haladék nélkül köteles(ek) tájékoztatni a Munkáltatót, valamint az Egyetem központi EKÖP-KDP koordinációért felelős szervezeti egységét, továbbá az oktatási tevékenységről köteles(ek) beszámolni a félévente esedékes EKÖP-KDP hallgatói szakmai beszámolókban.
      7. Az Egyetem megvizsgálja annak lehetőségét, hogy az EKÖP-KDP-2025 ösztöndíjas időszak alatt a doktori hallgató(k) által a(z) … <Partner rövidített neve>-nál/-nél elvégzett képzések és az oktatáshoz kapcsolódó további tevékenységek beszámíthatók-e az adott doktori iskola szabadon választható kurzusai közé. Az Egyetem törekszik a jelen pontban meghatározott, a(z) … <Partner rövidített neve>-nál/-nél végzett tevékenységeknek az adott doktori iskola szabadon választható kurzusai közé való felvételére.
   2. **A(z) … <Partner rövidített neve> feladatai és vállalásai:**
      1. A(z) … <Partner rövidített neve> - a tudományos eredmények gyakorlati hasznosulásának elősegítése érdekében – a doktori hallgató(k) képzésében együttműködik az Egyetemmel, továbbá támogatja a doktori hallgató(ka)t az ösztöndíjas időszakra szóló, 3.1.2. pont szerinti kutatási terve(ük) megvalósításában.
      2. A(z) … <Partner rövidített neve> tőle telhetően mindent elkövet annak érdekében, hogy a doktori hallgató(k)kal fennálló munkaviszonyt, illetve munkavégzésre irányuló egyéb jogviszonyt fenntartsa a doktori hallgató ösztöndíjas időszakának végéig. Amennyiben valamely doktori hallgató munkaviszonya, illetve munkavégzésre irányuló egyéb jogviszonya határozott ideig áll fenn, amely határozott idő rövidebb, mint a doktori hallgató ösztöndíjas időszaka, … <Partner rövidített neve> tőle telhetően mindent elkövet annak érdekében, hogy a doktori hallgatót a határozott idő lejártát követően annak ösztöndíjas időszaka alatt tovább foglalkoztassa.
      3. A(z) … <Partner rövidített neve> a doktori hallgató(k) képzéséhez vállalati szakértő(ke)t (doktori hallgatónként egy vállalati szakértőt) biztosít a Kiírás 11. pontja szerinti kritériumoknak megfelelően. Egy vállalati szakértő legfeljebb két doktori hallgató képzésében vehet részt vállalati szakértőként a 2025. szeptember 1. napjától 2029. augusztus 31. napjáig terjedő időszakban a Kooperatív Doktori Program, valamint az EKÖP-KDP bármely évi felhívásai keretében. A vállalati szakértő(k) a doktori hallgató(k) részére legalább havi egy alkalommal személyes vagy online konzultációt biztosít(anak).
      4. Amennyiben valamely doktori hallgató ösztöndíjas időszaka alatt a vállalati szakértő személyében változás szükséges (így különösen a vállalati szakértő foglalkoztatása a … <Partner rövidített neve>-nál/-nél megszűnik) a(z) … <Partner rövidített neve> a doktori hallgató részére az Egyetem jóváhagyása mellett új vállalati szakértőt biztosít.
      5. A(z) … <Partner rövidített neve> a doktori hallgató(k) ösztöndíjas időszakára szóló kutatási tervének megvalósításához szükséges infrastruktúráját a doktori hallgató(k) rendelkezésére bocsátja.
      6. A … <Partner rövidített neve> együttműködik az Egyetemmel és a doktori hallgatóval abban, hogy a doktori hallgató a 3.1.6. pontban említett oktatási tevékenységét elláthassa.
   3. **Szellemi alkotáshoz fűződő jogok, üzleti titok** 
      1. A felek a kutatásban való együttműködésük során kiemelten figyelembe veszik a doktori hallgató képzésével, fokozatszerzésével kapcsolatos kötelezettségeit, és törekszenek arra, hogy a doktori hallgató kutatásának eredményei minél szélesebb körben publikálhatók legyenek. Az együttműködés és további megállapodásaik megkötése során a felek mind a Partnernek a kutatási eredmények saját tevékenysége során való hasznosítására, mind az Egyetem további oktatási, kutatási tevékenységében való felhasználására vonatkozó igényére figyelemmel járnak el.
      2. A doktori hallgató kutatásához rendelkezésre bocsátott előzményi szellemi alkotásokhoz (pl. felhasznált módszertan, know-how, egyéb előzményi szellemi alkotások, háttérismeretek, amelyek igazolhatóan a doktori hallgató kutatásától függetlenül keletkeztek) a felek a kutatásban való közreműködéshez szükséges, annak céljához kötött felhasználási, hasznosítási jogot biztosítanak egymásnak és a doktori hallgatónak.
      3. Az együttműködés keretében végzett tevékenység során keletkezett eredmények, szellemi alkotások (különösen: találmány, szerzői mű, szoftver, know-how), jogi oltalomban részesülő vagy részesíthető szellemi alkotásokhoz fűződő vagyoni jogok a Feleket a hozzájárulásuk arányában illetik. A hozzájárulás keretében értékelni kell a felek foglalkoztatottjainak alkotó jellegű közreműködésén túl az egyéb vagyoni értékű hozzájárulásukat is, ideértve a rendelkezésre bocsátott információkat, infrastruktúrát és egyéb erőforrásokat is. A felek ilyen szellemi alkotás létrejöttekor egymással és a doktori hallgatóval egyeztetnek és külön megállapodásban rögzítik az alkotáshoz fűződő jogosultságok arányát, azok gyakorlásának módját és az oltalomszerzéssel kapcsolatos kérdéseket, az Egyetem Szellemitulajdon-kezelési Szabályzatával összhangban. A megállapodás megkötéséig az alkotást a felek csak közös döntéssel hasznosíthatják, és az azzal kapcsolatos, nem nyilvános információk védelméről gondoskodnak.
      4. Felek megállapodnak abban, hogy a Partnert az együttműködés keretében létrejövő szellemi alkotások tekintetében elsőbbségi jog illeti meg. Ezen jog értelmében (i) a Partner a szellemi alkotás létrejöttétől számított 90 napon belül nyilatkozhat, hogy annak kizárólagos hasznosítási, felhasználási jogára igényt tart, mely esetben a 3.3.2. pontban hivatkozott megállapodást ennek feltételeire is kiterjedően kell megkötni (ii) függetlenül attól, hogy ezzel a jogával a Partner élt-e, amennyiben az Egyetem az alkotáshoz fűződő jogait át kívánja ruházni, a Partner az elővásárlási jog szabályainak megfelelő alkalmazásával igényelheti az Egyetem részarányának részére történő átruházását.
      5. Az együttműködési tevékenység során keletkező üzleti titok jogosultjának az abban közreműködő felek együttesen tekintendők. Az üzleti titok szabályai alkalmazandók azokra az ötletekre, felvetésekre is, amelyeket az együttműködés során az egyik fél a másikkal, illetve a doktori hallgatóval közöl.
      6. A Felek, illetve a doktori hallgató az együttműködés keretében létrejövő eredmények publikációjára csak közös megegyezés esetén jogosultak, a hozzájárulás azonban alapos ok (jogosultság, jogos érdek védelme) nélkül nem tagadható meg, és csak az elengedhetetlenül szükséges időtartamig késleltethető, továbbá az EKÖP-KDP-2025 feltételeinek teljesítése nem akadályozható vagy veszélyeztethető. A tervezett publikációkat a felek 15 napos határidővel véleményezik, és amennyiben e határidő alatt alapos kifogást nem közölnek írásban vagy elektronikus levél útján, a publikáció megjelentethető. A kifogásban pontosan meg kell jelölni azt is, hogy mely szövegrészekre vonatkozik és a publikáció mely feltételekkel közölhető.
      7. Amennyiben az együttműködés során szükségessé válik, így különösen, ha a doktori hallgató folyó egyetemi kutatásba kerül bevonásra vagy ha a Partner által rendelkezésre bocsátandó szellemi alkotás, illetve üzleti titok védelme azt indokolja, bármelyik fél kezdeményezheti, hogy a kutatás folytatása előtt a kutatási eredményekről a felek a fentiektől eltérően állapodjanak meg.
3. **Díjazás**

4.1. Felek rögzítik, hogy a jelen együttműködési megállapodás keretében végzett tevékenységeikkel kapcsolatos költségeiket maguk viselik, egymással szemben díjazásra nem tartanak igényt. Amennyiben olyan konkrét együttműködési tartalom merülne fel, ahol mégis szükséges megállapodni a költségek viseléséről és a Felek további jogairól és kötelezettségeiről, úgy ennek feltételeiről Felek külön megállapodásban rendelkeznek.

4.2. Felek rögzítik, hogy a témavezető(k) és a vállalati szakértő(k) az EKÖP-KDP 2025-ben való részvételükkel összefüggésben díjazásra jogosultak a Kiírásban foglalt mértékben és feltételek szerint. A díjazás forrása a Nemzeti Kutatási, Fejlesztési és Innovációs Hivatal által az Egyetem részére az … azonosítószámú program keretében biztosított támogatás. Az EKÖP-KDP-2025 keretében ellátott részletes feladatokról és a díjazásról az Egyetem a témavezetővel (témavezetőkkel) és a vállalati szakértővel (szakértőkkel) külön szerződésben állapodik meg.

1. **A megállapodás időtartama**
   1. Jelen Megállapodás Felek általi – eltérő időpont esetén a későbbi – aláírás napján lép hatályba és határozott időre, 202…… napjáig szól.
   2. Felek megállapodnak abban, hogy a Megállapodást – a Kiírás rendelkezéseinek betartása és érvényesülése érdekében – az 5.1. pontban meghatározott időpont előtt nem szüntetik meg.
   3. Bármelyik fél jogosult azonban a megállapodást a másik fél súlyos szerződésszegése esetén azonnali hatállyal felmondani.
   4. Felek jelen megállapodást közös megegyezéssel írásban módosíthatják.
2. **Együttműködés, kapcsolattartás**
   1. A Felek jelen megállapodás teljesítése érdekében együttműködési kötelezettséget vállalnak, amelynek keretében kötelesek a megállapodás teljesítését befolyásoló minden lényeges körülményt egymással haladéktalanul közölni.
   2. Felek rögzítik, hogy egymás között minden nyilatkozatot vagy egyéb értesítést írásban – tértivevényes levélben vagy e-mailben – kell eszközölni, amely akkor tekinthető szabályszerűnek, ha azt a kapcsolattartó személy részére, vagy a Fél hivatalos kézbesítési címére vagy e-mail címére kézbesítették.
   3. Felek jelen Megállapodásból fakadó kötelezettségeik és feladataik teljesítése érdekében kapcsolattartókat jelölnek ki:

az Egyetem részéről:

név: Magyar Beáta

szervezeti egység: ELTE Rektori Kabinet, Tudománypolitikai Iroda

beosztás: ügyintéző

tel: +36 1-411-6500 / 4284

e-mail: [ekop@elte.hu](mailto:ekop@elte.hu)

név: Herczegfalvy Hanna

szervezeti egység: ELTE Innovációs Központ

beosztás: ügyintéző

tel: +36 1-411-6500 /2225

e-mail: [herczegfalvy.hanna@innovacio.elte.hu](mailto:herczegfalvy.hanna@innovacio.elte.hu)

a(z) … <Partner rövidített neve> részéről:

név:

szervezeti egység:

beosztás:

tel:

e-mail:

* 1. A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a Megállapodásban foglaltak teljesítésével kapcsolatban felmerülő operatív kérdésekben jogosultak eljárni, a Megállapodás módosítására, megszüntetésére, egyéb jognyilatkozat tételére nem jogosultak.
  2. Felek kijelentik, hogy a kapcsolattartó személyében bekövetkezett változásról haladéktalanul tájékoztatják egymást. A másik fél kapcsolattartója részére megküldött minden értesítést és tájékoztatást mindaddig hatályosnak és érvényesnek kell tekinteni, ameddig az adott fél írásban be nem jelenti a másik fél részére a kapcsolattartó személyében bekövetkezett változásokat. A kapcsolattartó személyének vagy adatainak változása a megállapodás módosítását nem teszi szükségessé.

1. **Záró rendelkezések**
   1. A Felek megállapodnak, hogy mindenkor a jóhiszeműség és a kölcsönös együttműködés fokozott követelményei szerint járnak el, a Megállapodás teljesítésével kapcsolatos valamennyi releváns információt késedelem nélkül egymás tudomására hoznak.
   2. Felek a jelen megállapodással, illetve az annak során teljesített szolgáltatással kapcsolatosan kölcsönösen kijelentik, hogy a teljesítés során, vagy egyéb módon tudomásukra jutott minden információt és adatot bizalmasan kezelnek és megőriznek, ezeket kizárólag a jelen megállapodásban meghatározott feladatok teljesítése érdekében használják fel és a másik fél előzetes, írásbeli hozzájárulása hiányában egyik fél sem hozza nyilvánosságra, vagy – a jogszabályban arra feljogosított személyek és szervek kivételével – harmadik személy tudomására.
   3. Felek, a közöttük jelen Megállapodással kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton kötelesek rendezni. Ennek eredménytelensége esetére a Felek hatáskörtől függően kikötik a hatáskörrel és illetékességgel rendelkező rendes bíróság kizárólagos illetékességét.
   4. A Felek kijelentik, hogy a Megállapodásban megjelölt kapcsolattartóik adatainak kezelésére, továbbítására jogosultak, kijelentik továbbá, hogy a másik Fél által megadott kapcsolattartó adatait a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az Európai Parlament és a Tanács (EU) 2016/679 Rendeletében foglaltaknak megfelelően kezelik.
   5. Jelen megállapodás bármely pontjának vagy rendelkezésének érvénytelensége nem jelenti a teljes megállapodás érvénytelenségét, kivéve, ha az érvénytelennek minősülő rendelkezés vagy rész nélkül Felek a megállapodást nem kötötték volna meg, vagy e rendelkezés, illetve rész hiányában a megállapodás értelmetlenné vagy értelmezhetetlenné válna.
   6. A Megállapodásban nem szabályozott, valamint bármely, a teljesítéssel kapcsolatos ellentmondás esetén Magyarország mindenkor hatályos jogszabályai irányadók.
   7. Jelen Megállapodás 2 eredeti, egymással mindenben megegyező példányban készült, amelyből 1 példány az Egyetemet, 1 példány a(z) … <Partner rövidített neve>-t illet.

Kelt: ……………… év, hónap, nap

………………………………… …………………………………

<Képviselő neve, beosztása> <Képviselő neve, beosztása>

Eötvös Loránd Tudományegyetem <Partner neve>

A doktori hallgató a megállapodásban foglaltakat magára nézve kötelezőként elfogadja. Az ELTE Szellemitulajdon-kezelési Szabályzatában foglaltakkal összhangban a jogviszonyával összefüggésben létrehozott eredményeket a tervezett publikáció időpontjától függetlenül az ELTE és a Partner részére haladéktalanul bejelenti.

…………………………………

doktori hallgató

1. *Jelen megállapodás mintaként szolgál, amelytől az EKÖP-KDP-2025-ben részvevő, a megállapodásban részes felek eltérhetnek azzal, hogy a megállapodásban rögzített rendelkezések nem lehetnek ellentétesek EKÖP-KDP-2025 Kiírásban meghatározottakkal.* [↑](#footnote-ref-1)